
Privind atribuirea în folosinţă gratuită către Direcţia pentru Sport a Judeţului Timiş a imobilelor Sala Polivalentă „Olimpia” şi Complex Sportiv „Bega”.


Prin HG.1817/13.12.2006 a fost aprobată transmiterea imobilelor Sala Polivalentă „Olimpia”, Aleea FC. Ripensia nr.7 şi Complex Sportiv „Bega” , Intrarea Zânelor nr.2, Timişoara din domeniul public al Statului Român şi din administrarea Agenţiei Naţionale pentru Sport – Direcţia pentru Sport a Judeţului Timiş, în domeniul public al Municipiului Timişoara şi în administrarea Consiliului Local al Municipiului Timişoara.


Urmare a celor de mai sus s-a procedat la operaţiunea de predare-preluare la faţa locului pe bază de inventariere faptică a celor două imobile, de către Comisia numită prin Ordinul Preşedintelui Agenţiei Naţionale pentru Sport nr.35/02.02.2007 şi de către Comisia numită prin Dispoziţia Primarului Municipiului Timişoara nr.102/15.02.2007.


Odată cu încheierea operaţiunii de predare-preluare încheiată la faţa locului din data de 07.02.2007, obligaţiunile de plată ale Direcţiei de Sport a Judeţului Timiş pentru consumurile aferente celor două imobile faţă de terţi s-au preluat de către Consiliul Local al Municipiului Timişoara cu data de 09.02.2007. Tot de la această dată Consiliul Local al Municipiului Timişoara v-a încasa şi veniturile rezultate din activităţile desfăşurate în aceste imobile. 

Potrivit art.2 alin. 1 şi 2 din HG.1817/2006 Consiliul Local al Municipiului Timişoara este obligat să menţină destinaţia spaţiilor pentru desfăşurarea activităţii de pregătire sportivă şi refacere-recuperare, ca părţi componente ale sistemului unitar de pregătire a sportului de performanţă. Consiliul Local al Municipiului Timişoara va asigura desfăşurarea normală a programelor şi a activităţilor prevăzute în programul naţional pentru competiţii interne şi internaţionale, inclusiv programele de antrenament acordând cu titlu gratuit Direcţiei pentru Sport a Judeţului Timiş folosirea bunurilor din Complexul Sportiv şi anexelor aferente.


Prin HG-ul amintit mai sus, nu a fost prevăzut şi preluarea de către Consiliul Local a personalului angajat al Direcţiei pentru Sport a Judeţului Timiş. 


Având în vedere faptul că Primăria Municipiului Timişoara nu are personal calificat pentru administrarea şi funcţionarea celor 2 imobile, iar Direcţia pentru Sport a Judeţului Timiş prin adresa nr.D82007-562/22.02.2007 solicită Consiliului Local emiterea unei Hotărâri care să aprobe acordarea cu titlu de folosinţă gratuită pe perioada 08.02.2007 – 30.04.2007 a celor 2 complexe sportive menţionate mai sus, care să constituie baza legală de suportare a cheltuielilor de personal angajat care asigură funcţionarea normală a celor 2 complexe sportive de către aceştia, până la modificarea Organigramei.

Ca urmare a celor de mai sus, 

P r o p u n e m :

1. Emiterea unei Hotărâri de Consiliu Local care să aprobe atribuirea în folosinţă gratuită pe perioada de 08.02.2007 – 30.04.2007 a Sălii Polivalente „Olimpia”, Aleea FC. Ripensia nr.7 şi Complexului Sportiv „Bega” , Intrarea Zânelor nr.2, Timişoara către Direcţia pentru Sport a Judeţului Timiş.

